ซิงเกอร์ลุยปล่อยกู้จำนำรถ
ซิงเกอร์ ส่งบริษัท ลูกร่วมวงปล่อยกู้จำนำทะเบียนรถ ตั้งเป้าปีนี้ 1,500 ล้าน
3 พ.ค. 2560

ซิงเกอร์ ส่งบริษัท ลูกร่วมวงปล่อยกู้จำนำทะเบียนรถ ตั้งเป้าปีนี้ 1,500 ล้าน   นางนงลักษณ์ ลักษณะโภคิน กรรมการผู้จัดการใหญ่ บริษัท ซิงเกอร์ประเทศไทย เปิดเผยว่า บริษัทได้เปิดตัวบริการใหม่เป็นสินเชื่อจำนำทะเบียนรถ "รถทำเงิน" ผ่านบริษัทในเครือ บริษัท เอสจี แคปปิตอล เจาะกลุ่มลูกค้าระดับล่างถึงกลางเป็นหลัก ด้วยอัตราดอกเบี้ยเริ่มต้นที่ 6% ต่อปี และปล่อยวงเงินกู้สูงสุดถึง 85% ของราคาประเมินรถ ตั้งเป้าปล่อยสินเชื่อรถทำเงินในปีนี้ไว้ที่ 1,500 ล้านบาท และตั้งเป้า 3 ปีหลังจากนี้ บริษัท เอสจี แคปปิตอล จะเติบโตต่อเนื่องปีละ 20%"ปัจจุบันการแข่งขันในตลาด สินเชื่อจำนำทะเบียนรถรุนแรงขึ้น จากจำนวนผู้เล่นในตลาดที่เพิ่มมากขึ้น แต่เราได้เปรียบกว่าคู่แข่ง เนื่องจากมีพนักงานขายกว่า 1.3 หมื่นราย ทั่วประเทศ และปีนี้จะเพิ่มเป็น 2 หมื่นราย สามารถเข้าถึงลูกค้าได้ทุกพื้นที่ และในอนาคตก็มีแผนที่จะนำเอสจี แคปปิตอล เข้าไปจดทะเบียนในตลาดหุ้นอีกด้วย" นางนงลักษณ์ กล่าวนอกจากนี้ ในช่วงไตรมาส 4 นี้ จะมีการเพิ่มบริการใหม่เป็นสินค้า ประกันชีวิตและประกันวินาศภัยผ่าน บริษัท เอสจี โบรกเกอร์ และบริการรับซ่อมเครื่องใช้ไฟฟ้าทั่วประเทศโดยร่วมกับพันธมิตรผ่านบริษัท เอสจี เซอร์วิสพลัส